Ornitológiai munkája keretében a Mecsek madárvilágával, madártojások és madárfészkek gyűjtésévek foglalkozott. Tízévesen kezdte a madártani gyűjtést, 1911-től a Madártani Központ madármegfigyelője volt. Az erdősmecskei évek alatt komoly (180 fajt, 5000 tojást, 60-70 fészket magában foglaló) madárfészek- és tojásgyűjteményt hozott létre, amelyet nyugdíjazása után a pécsváradi Anschau-házban helyezett el. A ház azonban nem kapott múzeumi státuszt, hanem államosították, a gyűjtemény pedig a Magyar Nemzeti Múzeumba került, ahol az 1956-os események során tűz martaléka lett.